

 **OPĆINSKI NAČELNIK**

KLASA: 112-03/20-01/02
URBROJ: 2109/22-01-20-1
Orehovica, 24. studeni 2020. godine

 Na temelju članka 19. stavka 2. te članka 28. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19, dalje u tekstu: Zakon), općinski načelnik Općine Orehovica raspisuje

**N A T J E Č A J**
**za imenovanje pročelnika/ce u Jedinstveni upravni odjel Općine Orehovica radi zamjene za duže vrijeme odsutne pročelnice**

Raspisuje se natječaj za imenovanje:

**1. PROČELNIKA/CE JEDINSTVENOG UPRAVNOG ODJELA OPĆINE OREHOVICA**
– 1 izvršitelj/ica na određeno vrijeme radi zamjene za duže vrijeme odsutne pročelnice do povratka odsutne pročelnice na posao odnosno prestanka njezine službe

A) OPĆI UVJETI ZA IMENOVANJE (članak 12. Zakona):

1. Punoljetnost,
2. hrvatsko državljanstvo,
3. zdravstvena sposobnost za obavljanje radnog mjesta na koje se osoba prima.

B) POSEBNI UVJETI ZA PRIJAM U SLUŽBU:

1. magistar ili stručni specijalist ekonomske ili pravne struke

2. najmanje 1 godina radnog iskustva na odgovarajućim poslovima,

3. položen državni stručni ispit,

4. poznavanje rada na računalu,

5. aktivno poznavanje engleskog jezika u govoru i pismu

6. vozačka dozvola B kategorije,

7. organizacijske sposobnosti i komunikacijske vještine potrebne za uspješno upravljanje.

Pored navedenih uvjeta u službu ne može biti primljena osoba za čiji prijam postoje zapreke iz članka 15. i 16. Zakona.

Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

*Temeljem članka 24. Uredbe o klasifikaciji radnih mjesta u lokalnoj i područnoj (regionalnoj) samoupravi, ako se na javni natječaj ne javi osoba koja ispunjava propisani uvjet stručnog obrazovanja, na radno mjesto pročelnika jedinstvenog upravnog odjela iznimno može biti imenovan sveučilišni prvostupnik struke odnosno stručni prvostupnik struke koji ima najmanje pet godina radnog iskustva na odgovarajućim poslovima i koji ispunjava ostale uvjete za imenovanje.*

Sukladno članku 14. stavku 3. alinejama 1. i 4. Zakona o akademskim i stručnim nazivima i akademskom stupnju („Narodne novine“ broj 107/07. i 118/12), objavljene stručne uvjete ispunjavaju i osobe koje su stekle visoku stručnu spremu (VSS) na temelju ranijih propisa.

Natjecati se mogu i kandidati koji nemaju položen državni stručni ispit, uz obavezu da ga polože u roku od godine dana od prijma u službu.

Služba se zasniva na određeno vrijeme radi zamjene za duže vrijeme odsutne pročelnice do povratka odsutne pročelnice na posao odnosno prestanka njezine službe. Probni rad traje 3 (tri) mjeseca.

**Uz prijavu na natječaj potrebno je priložiti sljedeće navedene dokumente:**

1. životopis,

2. dokaz o državljanstvu (preslika isprave iz članka 29. st.1. Zakona o hrvatskom državljanstvu – važeća osobna iskaznica, vojna iskaznica ili putovnica, a kao dokaz hrvatskog državljanstva može se priložiti preslika domovnice),

3. dokaz o stupnju obrazovanja (preslika svjedodžbe o stečenoj stručnoj spremi),

4. dokaz o potrebnom radnom iskustvu (potvrda poslodavca, ugovor o radu ili slično),

5. potvrda o podacima evidentiranim u matičnoj evidenciji Hrvatskog zavoda za mirovinsko osiguranje (potvrda o stažu),
6. dokaz o položenom državnom stručnom ispitu (ukoliko kandidat ima položen državni stručni ispit),

7. uvjerenje nadležnog suda da se protiv podnositelja prijave ne vodi istražni niti kazneni postupak (ne starije od 6 mjeseci),
8. vlastoručno potpisana izjava o nepostojanju zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (potpis nije potrebno ovjeravati),

9. dokaz o položenom vozačkom ispitu B kategorije (preslika vozačke dozvole),

10. dokaz o poznavanju rada na računalu (svjedodžba, potvrda, izjava i sl.).

Dokaz o zdravstvenoj sposobnosti kandidati nisu dužni priložiti prijavi na natječaj, već će isti biti dužni ishoditi po potrebi prije donošenja rješenja o imenovanju.

Navedeni dokazi prilažu se u izvorniku ili preslici koja ne treba biti ovjerena, a prije izbora kandidat će predočiti izvornik

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi kandidat ostvario to pravo dužan je u prijavi priložiti svu potrebnu dokumentaciju propisanu zakonom kojom to potvrđuje kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo te dokaz da je nezaposlen.

Kandidati koji se pozivaju na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19), uz prijavu na natječaj dužni su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Urednom prijavom se smatra prijava koja sadrži sve podatke i priloge navedene u ovom natječaju. Nepotpune i nepravovremene prijave neće se razmatrati. Osobe koje podnesu nepotpune i nepravovremene prijave ili ne ispunjavaju formalne uvjete iz Natječaja ne smatraju se kandidatima prijavljenim na Natječaj sukladno članku 21. stavku 1. Zakona.

Za kandidate prijavljene na natječaj čije su prijave uredne, pravodobne i koji ispunjavaju formalne uvjete ovog natječaja provesti će se provjera znanja i sposobnosti putem pisanog testiranja te intervjua. Ako kandidat ne pristupi testiranju smatra se da je povukao prijavu na natječaj sukladno članku 22. stavku 2. Zakona.

Na web stranici Općine Orehovica – www.orehovica.hr pobliže su navedeni poslovi vezani za radno mjesto pročelnika Jedinstvenog upravnog odjela Općine Orehovica, podaci o plaći radnog mjesta, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru.

Na istoj web stranici i oglasnoj ploči Općine Orehovica, Čakovečka 9, 40322 Orehovica, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na oglas podnose se preporučeno poštom ili osobno na adresu: Općina Orehovica, Čakovečka 9, 40322 Orehovica, u roku od **15 dana** od objave Natječaja u Narodnim novinama, s naznakom **»Natječaj za pročelnika Jedinstvenog upravnog odjela Općine Orehovica– radi zamjene za duže vrijeme odsutne pročelnice NE OTVARATI«**

O rezultatu izbora kandidati će biti obaviješteni u zakonskom roku.

 **Općinski načelnik Općine Orehovica**

 Franjo Bukal